Návrh
Uznesenie vlády Slovenskej republiky
č. ...
z ...

k materiálu návrh prevodu projektu „Univerzitné vedecko-výskumné pracovisko s lineárnym urýchľovačom“ z Úradu pre normalizáciu, metrológiu a skúšobníctvo Slovenskej republiky na Slovenskú zdravotnícku univerzitu v zriaďovateľskej pôsobnosti Ministerstva zdravotníctva Slovenskej republiky 

Číslo materiálu:		
Predkladateľ:	predseda Úradu pre normalizáciu, metrológiu a skúšobníctvo Slovenskej republiky 
minister zdravotníctva Slovenskej republiky 
 	
Vláda
A. 	schvaľuje 
 
A. 1. 	návrh prevodu projektu „Univerzitné vedecko-výskumné pracovisko s lineárnym urýchľovačom“ (ďalej len „projekt“) z Úradu pre normalizáciu, metrológiu a skúšobníctvo Slovenskej republiky (ďalej len „úrad“) na Slovenskú zdravotnícku univerzitu v Bratislave v zriaďovateľskej pôsobnosti Ministerstva zdravotníctva Slovenskej republiky 

 
A. 2. 	vybudovanie špecializovaného „Vedecko – výskumného pracoviska elektrónových urýchľovačov“ na Slovenskej zdravotníckej univerzite v zriaďovateľskej pôsobnosti Ministerstva zdravotníctva Slovenskej republiky 
 	
B. 	ukladá 
ministrovi zdravotníctva Slovenskej republiky, predsedovi Úradu pre normalizáciu, metrológiu a skúšobníctvo Slovenskej republiky 
B. 1. 	zabezpečiť prevod majetku, majetkových práv a práv a povinností vrátane práv a povinnosti vyplývajúcich z uzatvorených zmlúv medzi Úradom a Slovenským metrologickým ústavom s dodávateľom stavebnej a technologickej časti projektu z úradu a Slovenského metrologického ústavu za súčinnosti Ministerstva zdravotníctva Slovenskej republiky na Slovenskú zdravotnícku univerzitu 
do 31. decembra 2009 	
 	 
predsedovi Úradu pre normalizáciu, metrológiu a skúšobníctvo Slovenskej republiky 
B. 2. 	previesť finančné prostriedky alokované na projekt zo Slovenského metrologického ústavu v objeme 1 359 863 eur na Slovenskú zdravotnícku univerzitu 
do 31. decembra 2009 	
 	 
ministrovi financií Slovenskej republiky 
B. 3. 	vykonať rozpočtové opatrenie viazaním finančných prostriedkov úradu alokovaných na projekt v objeme 645 403 eur a v tomto objeme povoliť prekročenie limitu výdavkov v kapitole Ministerstva zdravotníctva Slovenskej republiky s určením pre jeho príspevkovú organizáciu Slovenská zdravotnícka univerzita 
do 31. decembra 2009 	
 	 
ministrovi zdravotníctva Slovenskej republiky 
B. 4. 	zabezpečiť vybudovanie špecializovaného „Vedecko - výskumného pracoviska elektrónových urýchľovačov“ na Slovenskej zdravotníckej univerzite v zriaďovateľskej pôsobnosti Ministerstva zdravotníctva Slovenskej republiky 
do 31. decembra 2011 	

Vykonajú: 	minister financií Slovenskej republiky,
minister zdravotníctva Slovenskej republiky,
predseda Úradu pre normalizáciu, metrológiu a skúšobníctvo Slovenskej republiky